Sofonisba Anguissola

Sofonisba Anguissola, (Cremona, 2 di frivaru 1532 - Palermu, 16 di nuvèmmiru 1625), eredi di nòbbili famigghia, pittrici, una dî primi artisti fimmini a 'giunciri fama e nuturietà 'ntâ l'Europa dû XVI seculu.

 Biografìa 


Sofonisba nascìu a Cremona 'ntô 1532 dâ famigghia aristucratica piacentina di l'Anguissola dû patriziatu venezianu e discindenti dô nòbbili casatu di Galvano Sordi, û cui capustipiti, 'ntô 717 participò a libbirari Costantinopoli dê Saracini.<ref>Francesco Schroder, Anguissola, in Repertorio genealogico delle famiglie confermate nobili e dei titolati nobili esistenti nelle province venete, Venezia, 1830, pp. 32 - 33.</ref>

Prima di setti figghi di Amilcare Anguissola e dâ nòbbildonna Bianca Ponzoni, maritata 'ntô 1530 in secundi nozzi.. Quattru dî soru di Sofonisba, Elena, Lucia, Europa e Anna Maria fùrunu puru pittrici. Elena abbandunò â carrera artistica 'ppî divintari 'nâ monaca dill'Ordini duminicanu. Â quinta soru, Minerva, fu maestra di latinu e scrittrici, mentri l'unicu frati, Asdrubale, studiò latinu e divintò musicista.

Û patri Amilcare facìa parti dû «Consigliu dei Decurioni» chi guvirnava â citàdi di Cremona 'ppî cuntu dû re di Spagna Filippu II.. Amanti dill'arti, friquintava l'"Accademia degli Animosi" e â sucità colta crimunisi, apetta a tutti î nuvità chi interessavunu l'Italia e l'Europa. Avviò î figghi ô studiu dâ litteratura, dâ pittura e dâ musica.. Diversamenti da autri nobbili dunzelle, Sofonisba nun si dedicò â pittura comu passatempu, ma comu veru e propriu misteri.(EN) Sara Gwyneth Ross, Anguissola, Sofonisba, in Diana Maury Robin, Anne R. Larsen, Carole Levin (a cura di), Encyclopedia of Women in the Renaissance: Italy, France, and England, ABC-CLIO, 2007, pp. 14 - 18, ISBN 9781851097722. Canciamenti ginirali cundizziunarunu î pricari cundizioni economichi dâ famigghia: Sofonisba, sia quannu s'attruvava â corti di re Filippu II, chi dopu â morti dû patri, 'ntô 1573, pruvvidiu materialmenti 'ccû soddi, ô sustentamentu dû frati..

 Furmazzioni artistica 

Â prima furmazzioni artistica di Sofonisba si rializzò tra l'undici e i tridici anni. Sofonisba e Elena fùrunu avviati dô patri all'insegnamenti dû pitturi lumbardu Bernardino Campi, aḍḍeve paganti 'ntâ sô putia 'ppî tri anni. Campi, 'stràniu â nota famigghia di pitturi crimunisi cumprindenti Vincenzo Campi, Giulio Campi e Antonio Campi, avìa 'nû stili chi si rifacia a currenti dî Manieristi tipica dill'Italia sittintriunali tra û Cinquecentu e û Seicentu. Û sô stili 'nfluenzò Sofonisba, particulamenti vutata â ritrattistica.

Quannu 'ntô 1549 Campi lassò Cremona 'ppî Milanu, Sofonisba ebbi comu secondu maestru Bernardo Gatti, dettu «il Sojaro»..

 I primi dipinti 

Opiri noti di Sofonisba: Ritrattu di Elena Anguissola (1551), didicato â soru fatta monaca,Cuntruversa è l'attribuzzioni a Sofonisba dû Ritrattu di Elena Anguissola come Beata Osanna Andreasi (1555 - 1558), ritinuta 'cchiù probbabilmenti opira dâ stissa soru. Cfr.:  auturitratti rializzati tra û 1552 e û 1558, fra cui Autoritrattu di Sofonisba Anguissola, 1554; Autoritrattu alla spinetta, 1555; Autoritrattu al cavalletto, c. 1556; â Partita a scacchi (1555) unni si vidunu î soru Lucia, Minerva ed Europa 'ntô menzu dû giocu, e autri dipinti che hannu 'ppî suggettu membri dâ famigghia: Ritrattu di Bianca Ponzoni Anguissola, 1557; Ritrattu di famiglia Anguissola, c. 1559.

Â fama di Sofonisba comu ritrattista circulò dall'iniziu dill'anni cinquanta. 'Ntô 1550 Marco Girolamo Vida, viscuvu e pueta crimunisi, amicu dâ famigghia Anguissola, cumprindìu û nomi dâ giovini pittrici «inter egregios pictores nostri temporis» 'ntô sô Cremonensium Orationes III..

Apprizzamenti supra ô sô stili arrivaru puru da Michilàncilu Buonarroti, chi canuscìu l'opira dâ carusa tramiti û patri Amilcare Anguissola, chi 'ntô 1554 avia spidutu dî disigni 'ppî aviri un giudizziu. Michilàncilu ristò 'mprissiunatu da un disignu a carbuncinu e lapis, Fanciullo morso da un gambero, in cui Sofonisba avia ritrattu l'espressioni dî chiantu e â smorfia di duluri di sô frati Asdrubale, muzzicatu da un granchiu e cunsulatu dâ soru Europa. 'Cchiù tardu Michilàncilu Caravaggiu truvirà 'spirazzioni 'ppô sô Ragazzo morso da un ramarro.Giulia Bora, Sofonisba Anguissola e la formazione cremonese: il ruolo del disegno, in Sofonisba Anguissola e le sue sorelle, Leonardo Arte, 1994, pp. 79 - 88, ISBN 88-7813-512-7.

Â giuvani pittrici, 'ncuraggiata dô patri pressu artisti, umanisti e micinati,I sô primi autoritratti, di dimensioni nichi, sunu 'ntirpritati comu  "littri di prisintazzioni" chi, grazzie â promozzioni dû patri, sivvianu a fari promozzioni dâ sô immaggini 'ntâ l'ambienti di corti dû tempu. Cfr.:  participò comu fiura di spiccu â vita artistica dî corti 'taliani. Û patri â prisintò â corti di Gonzaga, unni Sofonisba fici un ritrattu â duchissa Margherita e â nora Elena d'Austria, ê Este di Firrara, ê Farnese.. Prestu â sô bravura fù nota ìntra e fora i cunfini dâ pinisula 'taliana.

'Ntâ primavera dû 1557 Sofonisba andò a Piacenza, unni Amilcare riciviu dall'arcidiacunu â cummissioni di un ritrattu. Â carusa suggiurnò quasi 'ppî un misi 'ntâ casa dî parenti Anguissola e seguìu lizzioni di miniatura dô famusu miniaturista Giulio Clovio..Rossana Sacchi data ô 1556 l'incontru tra Sofonisba e Clovio, annu in cui entrambi si truvavanu a Parma, e duranti û quali â pittrici crimunisi, che suggiurnò pressu â corti Farnese, putria avir cunusciutu û famusu miniaturista cruatu. Cfr.:  'Ccâ sô guida, visitò û cunventu di San Sisto, unni era sarbata â famusa Madonna Sistina di Raffaello Sanzio, e â basilica di Santa Maria di Campagna, 'ppî ammirari i dipinti dû Pordenone. Sofonisba 'ppî ricunuscenza rapprisintò Clovio 'ntâ un ritrattu.Annemie Leemans, Tra storia e leggenda : indagini sul network artistico tra Sofonisba Anguissola, Giulio Clovio e Levina Teerlinc, in Intrecci d'arte, n. 3, 2014, pp. 35 - 55.

Quannu 'ntô 1557 Ermes Stampa, secundu marchisi di Soncino, una dî famigghi 'cchiù putenti dâ Lummardìa, si rivulgìu a Bernardino Campi 'ppî far fari un ritrattu dû figghiu, iddu, troppu 'mpignatu a Milanu, 'ndirizzò a dumandari a dispunibbilità a Sofonisba. Û stessu annu, â morti di Ermes, û figghiu Massimiliano di suli 9 anni, divintò û terzu marchisi di Soncino.. Sofonisba û ritraiu a fiura sana, vestitu di niuru, 'ccâ spada, i guanti, l'aneḍḍu, simbuli dô sô rangu, e û cani addurmintatu, simbulu di fidiltà. 'Ntô ritrattu c'è 'nâ 'ranni naturalizza 'ntâ l'espressioni dâ faccia e 'ntâ l'occhi û scantu 'ppû futuru.

Sofonisba è muntuata 'ntê Le vite de' più eccellenti pittori, scultori e architettori di Giorgiu Vasari chi suggiurnò ospiti 'n casa Anguissola a Cremona 'ntô 1568 e lodò û Ritrattu di famiglia Anguissola, databili 'ntornu ô 1558, unni cumpari ô centru û patri, â sô destra â figlia Minerva e â sinistra û figghiu Asdrubale. Vasari ripurtò comu Sofonisba fusse allura cunsiddirata 'ccû ammirazzioni e rispettu â corti di Filippu II 'ntâ Spagna.

 Pirmanenza in Spagna 

miniatura|Autoritrattu.
miniatura|Isabella de Valois.
miniatura|Don Carlos.
miniatura|Isabella Clara Eugenia, 1599.

'Ntô 1559 û Duca d'Alba pirsuasi û re Filippu II di Spagna a chiamari Sofonisba â corti comu dama d'unuri dâ quattordicenni rigina Elisabetta di Valois, sô prumissa sposa, 'ppî darici lizzioni di pittura.

Sofonisba, cunusciuta allura in Italia comu una dî 'cchiù ranni artisti, lassò Cremona diretta a Milanu all'iniziu di settèmmiru e 'ncuntrò â riggina Elisabetta, figghia di Enrico II di Francia e di Caterina de' Medici, â fini di jinnaru 1560. Partecipò ô matrimoniu dâ riggina Isabella e Filippu II, turnatu da Bruxelles dopu cinqu anni r'assenza. Duranti i fistiggiamenti canusciu û giuvani Ferrante Gonzaga, figghiu di Luigi Alessandro e dâ littirata piacentina Caterina Anguissola.

Duranti 'nâ lizzioni di pittura a corti 'ncuntrò Don Carlos (1545 - 1568), û figghiu dû primu matrimoniu di Filippu II 'ccû Maria del Portogallo, discrittu comu nicu, cupu e malatizzu. Fici puru un ritrattu, poi persu, in cui û principi era vistutu 'ccû n'abitu fudiratu di linci; comu ricumpensa riciviu 'nû diamanti dû valuri di 1.500 scudi.Raffaele Soprani, Vite de' pittori, scultori, ed architetti genovesi, vol. 1, Stamperia Casamara, 1768, p. 414.

Sofonisba fici ritratti di quasi tutti i membri dâ famigghia riali, ma nuḍḍu potta â sô firma. Secundu alcuni autori, non rivistendu â carica ufficiali di pittrici di corti, non avrebbe ricivutu 'nâ paga 'n canciu dî sô sirvigi, ma sulu priziusi tissuti e gioielli; secundu autri û sô salariu annuali fussi ammuntatu a centu ducati.(EN) Mary D. Garrard, Here's looking at me: Sofonisba Anguissola and the problem of the woman artist, in Renaissance Quarterly , vol. 47, n. 3, 1994, p. 618, n. 107.In Vite de' pittori, scultori, ed architetti genovesi Raffaele Soprani scrivi chi «sua maestà, in segno di particolarissima soddisfazione, le presentò generoso dono; e le assegnò dugento scudi d'annua pensione». Cfr.: Raffaele Soprani, Vite de' pittori, scultori, ed architetti genovesi, vol. 1, Stamperia Casamara, 1768, p. 413.

Â morti dâ riggina, 'ntô 1568, ristò â corti di Spagna ancora 'ppî alcuni anni comu dama e ritrattista dî dû infanti Isabella e Caterina.

 Primu matrimoniu - Prima pirmanenza 'n Sicilia (Paternò) 

miniatura|Matrimonio mistico di Santa Caterina d'Alessandria d'Egitto.
miniatura|Francesco I de' Medici.
miniatura|Pietà.
miniatura|Ritratto di ragazzo.
miniatura|Anna d'Austria.
miniatura|Principesse.
miniatura|Filippo II.
[[File:Alessandro_Farnese,_S._Anguisciola.jpg|miniatura|Alessandro Farnese.]]
miniatura|Autoritratto.
miniatura|Tomba di Sofonisba Anguissola a Palermo.

Quarantina, 'ntô 1573, â pittrici maritò 'ppî prucura, 'ppî intercessioni dâ corti spagnola chi l'assignò 'nâ 'rossa doti, û nobbili sicilianu Fabrizio Moncada, principi di Paternò, guvirnaturi di Palermu, frati dû viciré di Sicilia, e si trasferìu a Paternò 'ntô palazzu dî Moncada.Daniela Vullo, Il matrimonio tra Sofonisba Anguissola e Fabrizio Moncada, in Archivio storico per la Sicilia Orientale, n. 2, 2019, pp. 85 - 93.

Û matrimoniu durò sulu cincu anni: û 27 aprili 1578 û maritu murìu duranti n'attaccu pirata mentri stava andandu supra 'nâ galera â corti di Filippu II, comu ripurtatu 'ntâ rilazzioni di naufragiu scritta dô capitanu spagnolu Baltasar Gago.B. Gago, Galere perdute (edizione critica di Enrico Lodi), Milano, Medusa, 2020, ISBN 9788876984686.

Sofonisba, in omaggiu ô maritu, pittò 'nâ pala d'altari, Madonna dell'Itria, sarbata 'ntâ l'atriu dâ chiesa di Maria Santissima Annunziata dû munasteru fimminili dill'Ordini binidittinu di Paternò. 'Ntô dipintu, in cui â faccia di Maria è un auturitrattu, è rapprisintata 'nâ marina 'ccû dû navi nichi (dû caracchi), a ricurdari â morti di Moncada supra i costi di Capri.Fabrizio Rizzo, Sofonisba Anguissola e la Madonna dell'Itria a Paternò in Sicilia , in Gazzetta Rossazzurra, 24 aprile 2010.

 Secundu matrimoniu (Genova) 

Viduva, â pittrici lassò l'isula 'ppî turnari a Cremona, ma duranti û viaggiu via mari canusciu un giuvini capitanu di marina, û nobbili ginuvisi Orazio Lomellini,Giuseppe Barone, Sofonisba Anguissola ed Orazio Lomellino. Pittura, politica ed economia da Genova a Palermo (1580-1625), in Archivio storico per la Sicilia orientale, 2019, pp. 146 - 153. viduvu e 'ccû un figghiu, che maritò a Pisa 'ntô 1579, in secundi nozzi, andandu appoi a viviri a Gènuva.Raffaele Soprani, Vite de' pittori, scultori, ed architetti genovesi, Vol. 1, stamperia Casamara, 1768, p. 415 Ristò 'ntâ 'stâ citàdi 'ppî 35 anni, cuntinuandu a dipingiri ritratti di pirsunaggi di corti spagnoli, in visita 'ntô capuluogu liguri o a Savona.

'Ntornu ô 1580 'ncuntrò û giuvini pitturi Pier Francesco Piola chi â 'ndirizzò ô stili di pitturi ginuvisi Luca Cambiaso e Bernardo Castello. Piola , in Dizionario biografico degli italiani, Roma, Istituto dell'Enciclopedia Italiana.

 Secunda pirmanenza 'n Sicilia (Palermu) 

Regnu di Sicilia, Regnu di Sardigna, Regnu di Napuli, Statu di Milanu cumprindenti û Statu di Cremona, un gran nummuru di Guvernaturati, Principati, Ducati, Giurisdizzioni e cuntadi, Feudi e diligazzioni, Signurie e Barunie garantivanu ê riggnanti spagnoli û putiri e û controllu supra quasi tuttu l'arcu da pinisula, territori distinati ad aumintari 'ccô passari dû tempu. Casu limiti finu a rasintari û cunflittu d'interessi, l'espunenti di nâ sula famigghia ibberica, s'attrova a guvirnari quasi l'interu stivali: û viciré di Sicilia García Álvarez, Luis ed Eleonora di Toledu sû figghi di Pedro Álvarez de Toledu y Zúñiga, viciré di Napuli. Eleonora fu â prima mugghieri di Cosimo I de' Medici dû Granducatu di Toscana.

Palermu primu portu di tuttu û Meditirraneu 'ccû intensi scambi ecunomici e cummerciali 'ccû tutti i citàdi marittimi cuntinintali.

Tunnata 'ntô 1615 'n Palermu, unni û maritu avia nummirusi 'ntirissi cummirciali, Sofonisba cuntinuò a dipingiri nunustanti un forti calu dâ vista 'ntâ 'ranni casa dû Mandamentu dû Seralcadio. 'Ccû tempu 'stû prubblema 'mpidìu di cuntinuari a esercitari â sô arti, ma ormai famusissima, tantu chi û cilibri Antoon van Dyck, 'câ rimpiazzò comu ritrattista ufficiali dâ corti spagnola, cunfissò tutta â sô ammirazzioni 'ppâ sô arti e bravura. I dui s'incuntrarunu a Palermu 'ntô 1624, pressu â corti dû viciré di Sicilia Emanuele Filiberto di Savoia; Sofonisba era ormai in età 'vanzata, l'artista fiammingu avia 25 anni, e 'n occasioni di 'stû 'ncontru ci fici un ritrattu.Sergio Troisi, Sofonisba Anguissola palermitana per amore , in La Repubblica, 8 febbraio 2008. 'Ccû tuttu 'ccâ 'mPalermu c'è a pesti, û giuvini pitturi fiammingu â trova svigghia di mimoria e immidiata di mente, curtisissima e affabbili, ancora china d'intiressi e di vogghia di vita. 

Van Dyck gratu a Sofonisba scrissi: «ho ricevuto maggiori lumi da una donna cieca che dallo studiare le opere dei più insigni maestri».

Â pittricie murìu l'annu dopu, passata â nuvantina, û 16 nuvèmmiru 1625, fu suttirrata 'ntâ chiesa palermitana di San Giorgio dei Genovesi appartinenti â Nazione Genovese di Palermu, unni ancora oggi si trova â lapidi dô sacellu, 'ntâ navata destra.

«Alla moglie Sofonisba, del nobile casato degli Anguissola, posta tra le donne illustri del mondo per la bellezza straordinarie doti di natura, e tanto insigne nel ritrarre le immagini umane che nessuno del suo tempo poté esserle pari, Orazio Lomellini, colpito da immenso dolore, pose questo estremo segno di onore, esiguo per tale donna, ma il massimo per i comuni mortali».

'Ccû Artemisia Gentileschi, Rosalba Carrera e Angelica Kauffman è cunsiddirata tra î pittrici 'cchiù 'ranni dâ storia.

 Ricunuscimenti 

 Â pittrici sû 'ntitulati stradi in Lumbardia, una a Genuva e una a Palermu.
 A Cremona, citàdi unni nasciu, un liceu porta û sô nomi.

 Opiri 

 Ritrattu di Elena Anguissola (o Ritrattu di monaca), 1551, ogghiu su tila, 68.5 × 53.3 cm (Southampton City Art Gallery, Southampton, Regnu Unitu).
 Autoritrattu, c. 1552 - 1553, ogghiu su tila, 88.5 × 69 cm (Galleria degli Uffizi, Firenzi, Italia).
 Autoritrattu, 1554, ogghiu su tavula di chiuppu, 19.5 × 14.5 × 0.8 cm (Kunsthistorisches Museum, Vienna, Austria).
 Autoritrattu alla spinetta (o Ritrattu di donna), c. 1554 - 1555, ogghiu su tila, 56.5 × 48 cm (Museo nazionale di Capodimonte, Napuli, Italia).
 Partita a scacchi, 1555, ogghiu su tila, 72 × 97 cm (Museo Nazionale, Poznań, Polonia).
 Ritrattu di canonico lateranense, 1556, ogghiu su tila, 57 × 53 cm (Pinacoteca Tosio Martinengo, Brescia, Italia).
 Ritrattu di monaco, c. 1556, ogghiu su tavula, 68 × 53.3 cm (Collezione privata).
 Autoritrattu in miniatura, c. 1556, acquarellu virniciatu su pergamena, 'ncastonatu 'ntô midagghiuni in metallu, 8.3 × 6.4 cm (Museo di Belle Arti, Boston, Stati Uniti d'America).
 Autoritrattu al cavalletto, c. 1556 - 1565, ogghiu su tila, 66 × 57 cm (Castello di Łańcut, Łańcut, Polonia).
 Ritrattu di Bianca Ponzoni Anguissola, 1557, ogghiu su tila, 98.1 × 75.6 cm (Gemäldegalerie, Berlino, Germania).Bianca Ponzoni Anguissola
 Ritrattu di Massimiliano II, 1557, ogghiu su tila, 134.94 × 71.12 × 2.54 cm (Walters Art Museum, Baltimora, Stati Uniti d'America).
 Ritrattu di Giovanni Battista Caselli, c. 1557 -1558, ogghiu su tila, 77.7 × 61.4 cm (Museo del Prado, Madrid, Spagna).
 Autoritrattu, 1558, ogghiu su tavula, 13.2 cm di diametro (Fondazione Custodia a Parigi, Francia).
 Autoritrattu, 1558, (Galleria di Palazzo Colonna, Roma, Italia).
 Ritrattu femminile (attr.), c. 1558, ogghiu su tila, 63.5 × 54.5 cm (Museo Poldi Pezzoli, Milanu, Italia).
 Sacra Famiglia, 1559, ogghiu su tila, 36.7 × 31.9 cm (Accademia Carrara, Bergamo, Italia).
 Bernardino Campi ritrae Sofonisba Anguissola, c. 1559, ogghiu su tila, 111 × 110 cm (Pinacoteca Nazionale, Siena, Italia).
 Ritrattu di famiglia Anguissola, c. 1559, ogghiu su tila, 157 × 122 cm (Nivaagaard, Nivå, Danimarca).
 Ritrattu di Filippo II di Spagna, c. 1559 - 1573, ogghiu su tila, 96.5 × 74.3 cm (Alcázar di Segovia, Segovia, Spagna).
 Ritrattu di Giovanna d'Asburgo, c. 1559 - 1573, ogghiu su tila, 106 × 81 cm (Collezione privata).
 Ritrattu di Elisabetta di Valois, c. 1559, ogghiu su tila, 68 × 54 cm (Kunsthistorisches Museum, Vienna, Austria).
 Ritrattu di Alessandro Farnese, c. 1560, ogghiu su tila, 107 × 79 cm (Galleria Nazionale, Dublinu, Irlanda).
 Autoritrattu, c. 1560 - 1561, ogghiu su tila, 36 × 29 cm (Pinacoteca di Brera, Milanu, Italia).
 Ritrattu di Elisabetta di Valois, 1561 (Opira persa. Distrutta da un incendiu scoppiatu 'ntô Palazzo Reale di El Prado 'ntô 1604).
 Ritrattu di Giovanna d'Asburgo e una bambina, c. 1561 - 1562, ogghiu su tila, 194 × 108.3 cm (Isabella Stewart-Gardner Museum, Boston, Stati Uniti d'America).
 Ritrattu di Elisabetta di Valois, c. 1561 - 1565, ogghiu su tila, 206 × 123 cm (Museo del Prado, Madrid, Spagna).
 Ritrattu di Minerva Anguissola, c. 1564, ogghiu su tila, 85.09 × 66.04 cm (Milwaukee Art Museum, Milwaukee, Stati Uniti d'America).The Artist's Sister Minerva Anguissola
 Ritrattu di Filippo II di Spagna, 1565, ogghiu su tila, 88 × 72 cm (Museo del Prado, Madrid, Spagna).
 Ritrattu di Don Carlos, c. 1567 - 1568 (Ubicazzioni 'gnota. Opira persa).
 Doppiu ritrattu, c. 1570, ogghiu su tila, 72 × 65 cm (Galleria Doria Pamphilj, Roma, Italia).
 Due giovani principesse (attr.), c. 1570 - 1575, ogghiu su tila (Palazzo Reale, Genuva, Italia).
 Ritrattu di tre bambini con un cane o Ritrattu di due sorelle e del fratello dell'artista (attr.), c. 1570 - 1590, ogghiu su tavula, 74 × 95 cm (Corsham Court, Corsham, Regnu Unitu).
 Ritrattu della regina Anna d'Asburgo, 1573, ogghiu su tila, 86 × 67.5 cm (Museo del Prado, Madrid, Spagna).
 Ritrattu di un principe spagnolo, c. 1573, ogghiu su tila, 59.06 × 48.26 cm (San Diego Museum of Art, San Diego, Stati Uniti d'America).
 Ritrattu della infanta Isabella Clara Eugenia (attr.), c. 1573, ogghiu su tila, 58 × 50 cm (Galleria Sabauda, Turinu, Italia).
 Pietà, c. 1574 - 1585, ogghiu su tila, 44 × 27 cm (Pinacoteca di Brera, Milanu, Italia).
 Ritrattu di Francesco I de' Medici, granduca di Toscana, c. 1579, ogghiu su tila, 217 × 146 cm (Collezione privata).
 Ritrattu di giovane dama (attr.), c. 1580, ogghiu su tila, 106 × 67.5 cm (Museo Lázaro Galdiano, Madrid, Spagna).
 Ritrattu di Massimiliano II d'Asburgo, c. 1580, ogghiu su avoriu, 12.7 × 9.7 cm, (Collezione privata).Portrait de Maximilien II d'Autriche (1527-1576)
 Doppiu ritrattu, Anni 1580 circa, ogghiu su tavula, 40 cm di diametro (Allen Memorial Art Museum, Oberlin, Stati Uniti d'America).Double Portrait of a Boy and Girl of the Attavanti Family
 Sposalizio mistico di Santa Caterina, 1588, ogghiu su tila, 94 × 70 cm (Museo di Belle Arti, Bilbao, Spagna).
 Sacra Famiglia con Sant'Anna e San Giovannino, 1592, ogghiu su tila, 125.7 × 110.5 cm (Lowe Art Museum, Coral Gables, Stati Uniti d'America).
 Madonna allattante il Bambino, 1598, ogghiu su tila, 77 × 63.5 cm (Museo di Belle Arti, Budapest, Ungheria).
 Ritrattu della infanta Isabella Clara Eugenia, 1599, ogghiu su tila, 194.5 × 110 cm (Ambasciata di Spagna a Parigi, Francia).
 Madonna col Bambino, 1542 - 1623, ogghiu su tila, 56.2 × 49.7 cm (Statens Museum for Kunst, Copenaghen, Danimarca).
 Ritrattu di un uomo con sua figlia, 1542 - 1623, ogghiu su tila, 60 × 48 cm (Museo Nazionale, Varsavia, Polonia).Portret mężczyzny z córką
 Ritrattu di giovane dama di profilo, tardu XVI seculu, ogghiu su tila, 68.5 × 52.5 cm (Ermitage, San Pietroburgu, Russia).Портрет молодой женщины в профиль
 Ritrattu di giovane uomo, XVI seculu o iniziu XVII seculu, ogghiu su tavula, 43.2 × 30.8 cm (Detroit Institute of Arts, Detroit, Stati Uniti d'America).
 Autoritrattu, 1610 (Fondazione Gottfried Keller a Winterthur, Canton Zurigo, Svizzera).
 Madonna dell'Itria, 1578 - 1579, ogghiu su tavula, 239,5 x 170 cm; chiesa di Maria Santissima Annunziata dû munasteru fimminili dill'Ordini binidittinu, parrocchia Santa Maria dell'Alto, Paternò, Sicilia).

 Noti 

 Bibliugrafia 

 Ilaria Baratta, La Madonna dell'Itria, l'unica opera siciliana certa di Sofonisba Anguissola , Finestre sull'Arte, 23 luglio 2022, 10 febbraio 2024.
 Carla Almirante, Sofonisba Anguissola in Miti e altre storie, Centro Internazionale di Studi sul Mito (CISM).
 Anna Banti, Quando anche le donne si misero a dipingere, Edizioni Abscondita, Milano, 2011. 
 Adriana De Angelis, Quella sublime capacità di fissare un attimo interiore quasi insignificante. Sofonisba Anguissola e il ritratto femminile nel Rinascimento, 2019, La donna nel Rinascimento. Amore, famiglia, cultura, potere Atti del XXIX Convegno internazionale Chianciano Terme/Montepulciano, 20/22 luglio 2017.
 Borghini Millo, Sofonisba: una vita per la pittura e la libertà, 2006, Spirali, Milano, ISBN 88-7770-749-6.

 Ferino-Pragden Sylvia, La prima donna pittrice Sofonisba Anguissola: die Malerin der Renaissance (um 1535 - 1625) Cremona-Madrid-Genua-Palermo: KHM 17. änner bis 26. Märtz 1995, 1995, Kunsthistorisches Museum, Wien, ISBN 9783900325411.
 Giordano Francesco, Sofonisba Anguissola, la riscoperta dell'artista e il mistero delle sue opere religiose siciliane, Agorà, Catania, Gennaio - Dicembre 2020.



 Pinessi Ida, Sofonisba Anguissola: un pittore alla corte di Filippo II , 1998, Selene, Milano, ISBN 88-86267-20-7.


 Lijami di fora 



Catigurìa:Nasciuti ntô 1532
Catigurìa:Muruti ntô 1625
Catigurìa:Pittura taliani